
Text rozhodnutia
Súd: Krajský súd Bratislava Spisová značka: 2Cob/328/2016 Identifikačné číslo súdneho spisu: 1314201242 Dátum vydania rozhodnutia: 24. 07. 2017 Meno a priezvisko sudcu, VSÚ: JUDr. Oľga Bahníková ECLI: ECLI:SK:KSBA:2017:1314201242.1 Uznesenie Krajský súd v Bratislave v senáte zloženom z predsedníčky senátu JUDr. Oľgy Bahníkovej a sudkýň JUDr. Ľubice Kriškovej a JUDr. Ľubice Břouškovej v právnej veci žalobcu: INSA, s.r.o., Niklová ul., 926 01 Sereď, IČO: 36 024 376, zast. Advokátska kancelária Nagy & Zachveja s.r.o., Cibická cesta 2, 900 21 Svätý Jur, adresa pre doručovanie: Štúrova 11, 811 02 Bratislava, proti žalovanému: Recyklačný fond v likvidácii, Nevädzová 5, 821 01 Bratislava, IČO: 36 062 090, o zaplatenie 152.658,- eur s príslušenstvom, o odvolaní žalovaného proti rozsudku Okresného súdu Bratislava III č.k. 22Cb/107/2014-378 zo dňa 17.3.2016, o návrhu na schválenie zmieru takto r o z h o d o l : Krajský súd v Bratislave rozsudok Okresného súdu Bratislava III č.k. 22Cb/107/2014-378 zo dňa 17.3.2016 z r u š u j e a s c h v a ľ u j e z m i e r medzi žalobcom a žalovaným v nasledovnom znení: 1. Žalovaný za zaväzuje zaplatiť žalobcovi sumu 209.469,92 eur spôsobom uvoľnenia predmetu súdnej úschovy - peňažnej zábezpeky vo výške 209.469,92 eur zloženej na Okresnom súde Bratislava III v prospech žalobcu nasledovne: - sumu vo výške 198.365,59 eur na účet žalobcu vedený v Tatra banka a.s., IBAN: F., a zároveň - sumu vo výške 11.104,33 eur na účet právneho zástupcu žalobcu vedený v ČSOB a.s., IBAN SK XXXXXXXXXXXXXXXXXXXXXX. 2. Žalovaný sa zaväzuje zaplatiť žalobcovi sumu 8.154,82 eur na účet žalobcu vedený v Tatra banka a.s., C.: F. do 30 dní od právoplatnosti tohto uznesenia. 3. Žiadna zo strán nemá právo na náhradu trov konania. 4. Žalobcovi sa vracia 50% zo všetkých ním zaplatených súdnych poplatkov po právoplatnosti tohto uznesenia. 5. Žalovanému sa vracia 50% zo všetkých ním zaplatených súdnych poplatkov po právoplatnosti tohto uznesenia. o d ô v o d n e n i e : 1. Okresný súd Bratislava III napadnutým rozsudkom uložil žalovanému povinnosť zaplatiť žalobcovi istinu 152.658,- eur spolu s 8,5% úrokom z omeškania ročne zo sumy 64.408,- eur od 15.8.2013 do zaplatenia, 8,25% úrokom z omeškania ročne zo sumy 62.060,- eur od 14.4.2014 do 11.9.2015, 8,25% úrokom z omeškania ročne zo sumy 15.250,- eur od 12.9.2015 do zaplatenia, 8,25% úrokom z omeškania ročne zo sumy 59.440,- eur od 13.52014 do 11.9.2015, 8,25% úrokom z omeškania ročne zo sumy 36.000,- eur od 12.9.2015 do zaplatenia, 8,05% úrokom z omeškania ročne zo sumy 37.000,- eur od 1.12.2014 do zaplatenia, a a nahradiť mu trovy konania 13.374,- eur a trovy právneho zastúpenia 7.581,56 eur na účet právneho zástupcu žalobcu, a to všetko do 3 dní od právoplatnosti rozsudku. 2. Proti rozsudku podal v zákonnej lehote odvolanie žalovaný a navrhol, aby odvolací súd napadnutý rozsudok zrušil a vec vrátil súdu prvej inštancie na ďalšie konanie. 3. Žalobca vo vyjadrení k odvolaniu navrhol rozsudok ako vecne správny potvrdiť a priznať mu náhradu trov odvolacieho konania. 4. Dňa 28.6.2017 bol odvolaciemu súdu doručený Návrh na schválenie zmieru zo dňa 27.6.2017 v znení, uvedenom vo výroku tohto uznesenia. Návrh je podpísaný oboma stranami sporu spolu s osvedčením pravosti podpisov. 5. Podľa § 148 ods. 1 CSP, žalobca a žalovaný môžu uzavrieť zmier. O uzavretie zmieru sa má súd vždy pokúsiť. 6. Podľa § 148 ods. 2 CSP, súd rozhodne o tom, či uzavretý mier schvaľuje; neschváli ho, ak je v rozpore so všeobecne záväznými právnymi predpismi. 7. Podľa § 391 ods. 1 CSP, ak odvolací súd zruší rozhodnutie, môže podľa povahy veci vrátiť vec súdu prvej inštancie na ďalšie konanie a nové rozhodnutie, prerušiť konanie, schváliť zmier, zastaviť konanie alebo postúpiť vec orgánu, do ktorého právomoci vec patrí. 8. Podľa § 11 ods. 7 druhá veta zák. č. 71/1992 Zb., ak konanie skončia strany alebo účastníci schválením zmieru po začatí pojednávania, vráti sa im 50% zo všetkých zaplatených poplatkov. 9. Vzhľadom k tomu, že žalobca a žalovaný spoločne navrhli odvolaciemu súdu schválenie zmieru, pričom odvolací súd nezistil jeho rozpor so všeobecne záväznými právnymi predpismi, odvolací súd podľa § 391 ods. 1 CSP zrušil odvolaním napadnutý rozsudok a schválil zmier podľa § 148 ods. 2 CSP tak, ako je uvedené vo výroku tohto uznesenia. 10. O sume vrátených súdnych poplatkov vo výške 50% zaplatených žalobcom a žalovaným, rozhodne súd prvej inštancie podľa § 11 ods. 7 a § 12 ods. 1 zák. č. 71/1992 Zb. 11. Toto uznesenie je výsledkom hlasovania odvolacieho senátu v pomere hlasov za 3 : 0 proti. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy ( § 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1314201242.1 (dáta aktuálne k 11. 11. 2026). Záväzné je znenie zverejnené súdom.




